 Intaa kaddib waxaa hadalkii qaatay gudoomiyaha midowga maxaakiimta islaamka Sheekh shariif Sheekh Axmed, ugu horreyntii wuxuu xusay in dhibaatada ugu weyn ee dalka ka dhacday ay ku dhacday ciidanka xoogga dalka Soomaaliyeed, gaar ahaan ciidanka difaaca cirka, wuxuuna u mahad celiyay ciidankii sida mutadawacnimada ah uga qeyb qaatay badbaadinta garoonka diyaaradaha, wuxuu sheegay in dalku marxalad cusub, taasoo uu ku tilmaamay inay tahay in la raadiyo nabad ku wada noolaansho, shacabka masaakiinta ah ee Soomaaliyeed waxaa ku dhacday masiibo qaran, waana in aan ka badbaadinaa intii aan awoodno, ciidanka xoogga dalka Soomaaliyeed waa kuwo dhiiggooda u huray dalka iyo dadka, iyaga ayaana koowaad iska leh, fursaddan waa inaan ka wada faaiideysanaa dhammaanteen dibad iyo gudo ayuu hadalkiisa ku soo gabagabeeyay. 